24MOC-113

EH Bildu Nafarroa talde parlamentarioari atxikitako foru parlamentari Javier Arza Porrasek, Legebiltzarreko Erregelamenduan ezarritakoaren babesean, honako mozio hau aurkezten du, Nafarroako Parlamentuaren Osoko Bilkuran eztabaidatu eta bozkatzeko.

Zioen azalpena

Nafarroako Gizarte Zerbitzuen 201-2023 Planak zenbait ildo estrategiko planteatzen zituen. Horietako bat gizarte-zerbitzuen lehen mailako arreta berrantolatzeari buruzkoa zen.

Duela gutxi, plan horren ebaluazio bat argitaratu da. Hor, aitortzen da zenbait urrats egin direla harrera- eta orientazio-programaren estandarizazioan, gizarte-zerbitzuen finantzaketan edo gizarte-zerbitzuetako zentroen ezarpenean.

Hala ere, lan komunitarioak ahulezia handiak dituela aipatzen da ebaluazio horretan. Funtsezko lan-ildoa dela aitortzen da, baina gutxi zehaztuta dagoela bere erakunde-esparruari, finantzaketari, lehentasunei edo egin beharreko gutxieneko ekintzei dagokienez. Era berean, hitzez hitz esaten da ez dela "aurrerapen esanguratsurik lortu prebentzio komunitarioko programen hedapenean eta garapenean".

Erabaki-proposamena:

Nafarroako Parlamentuak Nafarroako Gobernua premiatzen du:

1. Gizarte-zerbitzuen programa komunitario bat taxutu dezan 2025eko iraila baino lehen, izaera propioa izanen duena eta lehendik dauden beste 4 programetatik bereiziko dena.
2. Programa horrek ekintza espezifikoak eta unibertsalak jaso behar ditu, baina baita zaintzarekin, gizarteratzearekin eta haur eta nerabeekin lotutako zeharkako beste ekintza batzuk ere.
3. Programa horrek finantzaketa egonkorra izan behar du, gizarte-zerbitzuen finantzaketa-sistemaren bidez.

Iruñean, 2024ko irailaren 26an

Foru parlamentaria: Javier Arza Porras